CELEX: 62014CN0207
Language: hr
Date: 2014-04-25 00:00:00
Title: Predmet C-207/14: Zahtjev za prethodnu odluku koji je 25. travnja 2014. uputio Vrhovni sud Republike Slovenije (Slovenija) – Hotel Sava Rogaška, Gostinstvo, turizem in storitve, d.o.o protiv Republike Slovenije – Ministrstvo za kmetijstvo in okolje

30.6.2014   
            
            
               HR
            
            
               Službeni list Europske unije
            
            
               C 202/15
            
         Zahtjev za prethodnu odluku koji je 25. travnja 2014. uputio Vrhovni sud Republike Slovenije (Slovenija) – Hotel Sava Rogaška, Gostinstvo, turizem in storitve, d.o.o protiv Republike Slovenije – Ministrstvo za kmetijstvo in okolje
   (Predmet C-207/14)
   2014/C 202/17
   Jezik postupka: slovenski
   
      Sud koji je uputio zahtjev
   
   Vrhovni sud Republike Slovenije
   
      Stranke glavnog postupka
   
   
      Tužitelj: Hotel Sava Rogaška, Gostinstvo, turizem in storitve, d.o.o.
   
      Tuženik: Republika Slovenija – Ministrstvo za kmetijstvo in okolje
   
      Prethodna pitanja
   
   
               1.
            
            
               Treba li odredbu članka 8. stavka 2. Direktive 2009/54/EZ (1), tumačiti na način da se kao „prirodna mineralna voda iz jednog te istog izvora”:
               
                           a)
                        
                        
                           smatra voda iz istog pojedinačnog bušenog izvora, a ne smatra voda koja se crpi na drugom bušenom izvoru, iako je riječ o vodi koja ima svoj izvor u istom vodonosniku istog podzemnog vodnog tijela u smislu definicije pojma „vodosnik” i „podzemno vodno tijelo” iz Direktive 2000/60/EZ (2);
                        
                     
                           b)
                        
                        
                           smatra voda iz istog pojedinačnog bušenog izvora, a ne smatra voda koja se crpi na drugom bušenom izvoru, iako je riječ o vodi koja ima svoj izvor u istom vodonosniku istog podzemnog vodnog tijela u smislu definicije pojma „vodosnik” i „podzemno vodno tijelo” iz Direktive 2000/60/EZ, pri čemu je za potrebe te definicije potrebno uzeti u obzir i okolnosti kao što su udaljenost među bušenim izvorima, dubina bušenih izvora, specifična kakvoća vode iz pojedinačnog bušenog izvora (npr. kemijski i mikrobiološki sastav), hidraulička povezanost bušenih izvora, otvorenost ili zatvorenost vodonosnika;
                        
                     
                           c)
                        
                        
                           smatra sva voda koja ima svoj izvor u istom vodonosniku istog podzemnog vodnog tijela u smislu definicije pojma „vodosnik” i „podzemno vodno tijelo” iz Direktive 2000/60/EZ, bez obzira na to što dolazi na površinu iz više bušenih izvora;
                        
                     
                           d)
                        
                        
                           smatra sva voda koja ima svoj izvor u istom vodonosniku istog podzemnog vodnog tijela u smislu definicije pojma „vodosnik” i „podzemno vodno tijelo” iz Direktive 2000/60/EZ, bez obzira na to što dolazi na površinu iz više bušenih izvora, pri čemu je za potrebe te definicije uzeti u obzir i okolnosti kao što su udaljenost među bušenim izvorima, dubina bušenih izvora, specifična kakvoća vode iz pojedinačnog bušenog izvora (npr. kemijski i mikrobiološki sastav), hidraulička povezanost bušenih izvora, otvorenost ili zatvorenost vodonosnika;
                        
                     
         
               2.
            
            
               Da li u slučaju kada nije moguće potvrditi ni jedno stajalište iz prvog pitanja treba tumačenje pojma „prirodna mineralna voda iz jednog te istog izvora” temeljiti na okolnostima kao što su udaljenost među bušenim izvorima, dubina bušenih izvora, specifična kakvoća vode iz pojedinačnog bušenog izvora, hidraulička povezanost izvora, otvorenost ili zatvorenost vodonosnika?
            
         
      (1)  SL L 164, 26.06.2009, str. 45. (SL, posebno izdanje na hrvatskom jeziku, poglavlje 13., svezak 43., str. 150.)
   
      (2)  SL L 327, 22.12.2000, str. 1.